**Удмурт кылъя но литературая школьной олимпиадалы юанъёс.**

**2018-2019 дышетскон ар**

**10 класс**

Ортчытон дыр – 120 минут

Ваньмыз – 32 балл

**1. Сётэм союзъёс полысь кудиз герза определительной придаточноез главноеныз** *(1 балл)***:**

а) шуыса б) бере в) кудиз г) ке но д) дыръя

**2. Точкаос интые неологизмъёсты пыртылэ** *(4 балл)***:**

Удмуртилэн \_\_\_\_\_\_\_\_\_\_\_\_\_\_\_\_\_\_\_\_\_ез – Ижевск.

Удмуртилэн \_\_\_\_\_\_\_\_\_\_\_\_\_\_\_\_\_\_\_\_\_эз – А. А. Волков.

Тодмотэм кылъёсыз Удмурт-зуч \_\_\_\_\_\_\_\_\_\_\_\_\_\_\_\_\_\_\_\_\_\_\_\_ысь учкелэ.

Дышетсконме азьланьто Удмурт \_\_\_\_\_\_\_\_\_\_\_\_\_\_\_\_\_\_\_\_\_ университетын.

**3.** **Кудиз та удысъёс пöлысь кылэз уг эскеры** *(1 балл)***:**

а) ономастика

б) фразеология

в) лингвогеография

г) геральдика

д) лексикология

**4. Кудиз та кылъёс полысь удмурт кыллы чыжы-выжы уг луы** *(1 балл)***:**

а) пор

б) финн

в) мадьяр

г) башкир

д) эстон

**5. Текстэз лыдзыса, сётэм кылъёслы но кылтэчетъёслы текстысь синонимъёсты шедьты но гожты:** *(5 балл)*

Кадь –

Кельшыны –

Öтьыны –

Мечак –

Ульча –

Нюлэс вырйылын сылэ. Солэн улияз пичи гинэ шур интыяськемын. Со кузь сюло выллем бергаса но чутыръяськыса бызе. Со вылысь али кизер бус жутиське. Тöдьы бус но, шур ву но, котмем возь выл но али шунды сиен чильпырамын, выжыкылысь осконтэм суредлы кельше. Сыче ик выжыкылысь суредлы укшало шур дурын сылись мунчоос но. Шур сопалан гурт сылэ.

Лейтенант Коршунов вырйылын кема сылиз. Гуртын будэм адямиез гурт котьку но кыске. Öз чида ни Коршунов но васькиз уллань. Коласа ортчиз вож турыно возез, пичи гинэ выж вылти шур сопала потиз. Гырымтэ бакчаос вылти пырак гуртэ тубиз но ураме пыриз.

**6. Фразеологизмъёсысь кельтэм кылъёссэс ватсалэ** *( 5 балл)***:**

а) **\_\_\_\_\_\_\_\_\_\_\_\_\_\_\_** коньы

б) **\_\_\_\_\_\_\_\_\_\_\_\_\_\_\_**  гырлы

в) **\_\_\_\_\_\_\_\_\_\_\_\_\_\_\_** кышно басьтэ

г) **\_\_\_\_\_\_\_\_\_\_\_\_\_\_\_** бам

д) **\_\_\_\_\_\_\_\_\_\_\_\_\_\_\_**  кут кутчаны

**7.** **Сётэм произведениослэсь жанрзэс нималэ.** *( 5 балл).*

а) И. Гаврилов. «Камит Усманов»

б) И. Гаврилов. «Вордиськем палъёсын»

в) Кедра Митрей. «Эш-Тэрек»

г) Н. Байтеряков. «Эштэрек»

д) Кузебай Герд. «Пагза»

**8.Чектэм валэктонъёс полысь «поэма» валатонлы тупасьсэ шедьты:** *(1 балл)*

а) кыче ке адямиез яке исторической учырез данъяса гожтэм кылбур;

б) лиро-эпической пуштросэн бадњым поэтической текст, солэн тодметъёсыз луо сюжет, портэм учыръёсты (событиосты) суредан но лирической геройлэсь мылкыдъёссэ возьматон;

в) жожмыт мылкыдын гожтэм кылбур, кытын лирической герой аслаз огназ луэмез, улонлэн жог ортчемез сярысь (философской пуштросэн) малпаське;

г) бадзым эпической произведение, со возьматэ кема дыр чоже кыстиськись портэм учыръёсты но югдуръёсты.

**9.Шедьтэ мултэссэ.** *(4 балл).*

1) Лирика, проза, драма, эпос;

2) комедия, аллегория, трагедия, трагикомедия, водевиль;

3) стопа, ритм, литота, дактиль, ямб;

4) октава, анафора, триолет, сонет, ода;

**10. Алёша Курбатов но Тамаша Паша пумиськысалзы ке, ма сярысь соос кенешысалзы меда?Гожтэлэ асьтэлэсь малпандэс.** *(5 балл)*